Document ID: 31992R0124

KOMISSION ASETUS (ETY) N:o 124/92,
annettu 20 päivänä tammikuuta 1992,
voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta annetun asetuksen (ETY) N:o 570/88 ja asetuksen (ETY) N:o 1157/91 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1630/91(2), ja erityisesti sen 6 artiklan 7 kohdan, sen 7 a artiklan 3 kohdan ja sen 12 artiklan 3 kohdan,
sekä katsoo, että
komission asetuksen (ETY) N:o 570/88(3), sellaisena kuin se on viimeksi muutettuna asetuksella (ETY) N:o 1157/91(4) ja oikaistuna asetuksella (ETY) N:o 2675/91(5), nojalla on päätetty sisällyttää tunnistettava kerma raaka-aineisiin, jotka voivat saada tukea asetuksen (ETY) N:o 570/88 4 artiklan 2 kohdassa tarkoitettujen lopputuotteiden valmistukseen sekä yhdistää menettelyt A, C ja D; merkitsemisestä saadun kokemuksen perusteella olisi edellä tarkoitetun asetuksen menettelyssä B kermaan sekoitettavia merkkiaineita koskevaa liitettä II a mukautettava aiheuttamatta kuitenkaan haittaa tarkastuksille, yhdistettävä vanhoissa menettelyissä A/C ja D sekoitettavia merkkiaineita koskevat liitteet I ja III ja tämän vuoksi tehtävä tarvittavia muutoksia 6 artiklan 1 kohtaan,
jäljempänä 18 artiklan 3 kohdan ensimmäisessä alakohdassa säädetään, että jalostusvakuuksien vapauttamiseksi välttämättömät todisteet on jätettävä toimivaltaiselle viranomaiselle tietyssä määräajassa; tietyissä jäsenvaltioissa vakuuksien vapauttamisesta päättävä toimivaltainen viranomainen on eri viranomainen kuin se, jolle käyttäjän on toimitettava tämän vapauttamisen kannalta välttämättömät todisteet; edellä tarkoitettua säännöstä olisi mukautettava sen välttämiseksi, että viive hallinnollisessa tiedonkulussa estäisi käyttäjää,
kerman lopullinen sekoitus saatetaan tehdä välittömästi merkintätoimenpiteen jälkeen; tästä syystä on mahdollista sallia, että käyttäjä ei anna 18 artiklan 2 kohdassa tarkoitettua vakuutta, jos jalostaja hakee tukea vasta kaikkien 23 artiklassa tarkoitettujen tarkastustoimenpiteiden jälkeen, joiden avulla todistetaan, että vaadittuja velvoitteita on noudatettu,
jäljempänä 23 artiklan 5 kohdassa säädetään merkittyjen tuotteiden osalta tarkastusta koskevista pienkäyttäjien eduksi koituvista säännöksistä; voin nykyisen markkinatilanteen ja näiden pienkäyttäjien koon kasvukehityksen perusteella olisi säädettyjä enimmäismääriä korotettava,
vanhojen esipainettujen pakkausten käyttömahdollisuutta 30 päivään syyskuuta 1991 on sovellettava myös vanhoihin esipainettuihin yksittäispakkauksiin; tämän vuoksi olisi muutettava asetusta (ETY) N:o 1157/91, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 570/88 seuraavasti:
1 Jäljempänä 6 artiklan 1 kohdan ensimmäisessä alakohdassa:
a) Korvataan ensimmäinen luetelmakohta seuraavasti:
"- liitteen I tuotteet, kun voi tai voiöljy on tarkoitettu sekoitettavaksi menettelyn A/C/D mukaisiin tuotteisiin,";
b) Poistetaan kolmas luetelmakohta.
2 Korvataan 18 artiklan 3 kohdan ensimmäinen alakohta seuraavasti:
"3 Edellä 2 kohdassa tarkoitetut jalostusvakuuksien vapauttamiseksi tarvittavat todisteet on jätettävä jäsenvaltion nimittämälle toimivaltaiselle viranomaiselle 12 kuukauden määräajan kuluessa 11 artiklassa tarkoitetun määräajan päättymisestä."
3 Lisätään 22 artiklan 3 kohtaan alakohta seuraavasti:
"Kuitenkin 18 artiklan 2 kohdassa tarkoitettu jalostusvakuus voidaan antaa ainoastaan, kun 1 artiklan c alakohdassa tarkoitettu kerma on merkitty ja lisätty 4 artiklan 2 kohdassa tarkoitettuihin lopputuotteisiin 72 tunnin enimmäisajan kuluessa ja kun tukea haetaan 23 artiklassa tarkoitettujen tarkastusten jälkeen."
4 Korvataan 23 artiklan 5 kohdan toisen alakohdan "kuuden tonnin" ja "viiden tonnin" enimmäismäärät enimmäismäärillä "yhdeksän tonnin" ja "seitsemän tonnin".
5 Korvataan liitteet I ja III sekä liite II a tämän asetuksen liitteillä I ja II a.
2 artikla
Lisätään asetuksen (ETY) N:o 1157/91 3 artiklan toisen alakohdan ilmaukseen "vanhoja pakkauksia" ilmaus "ja yksittäispakkauksia".
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan sen voimaantulopäivän jälkeiseen ensimmäiseen tarjouskilpailuun. Sitä sovelletaan kuitenkin 1 artiklan 1, 2 ja 5 kohdan ja 2 artiklan osalta 7 päivästä toukokuuta 1991.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä tammikuuta 1992.

Labels: 3
17
6